
26-TA-1366: Noteikumu projekts (Grozījumi)
Grozījums Ministru kabineta 2018. gada 4. janvāra noteikumos Nr. 13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (14.06.2025.)

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 21.07.2026. - pēc termiņa)
Aicinām izvērtēt un svītrot anotācijas 1.3. apakšsadaļā "Pašreizējā situācija, problēmas un risinājumi" sniegto skaidrojumu, ka atbilstoši vadlīniju Nr. 2.7. "Vadlīnijas par finanšu korekciju piemērošanu, ziņošanu par Eiropas Savienības fondu ieviešanā konstatētajām neatbilstībām, neatbilstoši veikto izdevumu atgūšanu 2014.-2020.gada plānošanas periodā" (turpmāk - vadlīnijas) 5. pielikuma 1. punktā noteiktajam, finanšu korekciju iznākuma radītāju daļējas sasniegšanas gadījumā nepiemēro, ja sasnieguma koeficients pārsniedz 65 %. Vēršam uzmanību, ka vadlīniju 5. pielikumu piemēro, lai noteiktu finanšu korekcijas apjomu, jo īpaši gadījumos, kad, konstatējot iespējamu neatbilstību, tiek secināts, ka neatbilstoši veikto izdevumu summu nav iespējams konkrēti noteikt vai būtu nesamērīgi samazināt projekta attiecināmo izdevumu summu par visu izdevumu summu, kas neatbilst normatīvo aktu un civiltiesiskā līguma vai vienošanās par projekta īstenošanu nosacījumiem. Tāpat vēršam uzmanību, ka minēto vadlīniju nosacījumu piemērošana, tajā skaitā attiecībā uz rādītāju sasniegšanu 65 % apmērā, katrā konkrētajā gadījumā jāvērtē atsevišķi, kopsakarā ar projekta mērķa sasniegšanu, ņemot vērā situācijas apstākļus un rādītāju nesasniegšanas pamatojumu.
Ievērojot minēto, lūdzam precizēt anotācijā ietverto pamatojumu, skaidri norādot gan iemeslu, gan pamatojumu samazinātajam apmēram, kas jāsasniedz projektā plānotajiem iznākuma rādītājiem.

-

	Anotācija (ex-ante)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 21.07.2026. - pēc termiņa)
Lūdzam anotācijā ietvert skaidrojumu vai izstrādātie grozījumi nav uzskatāmi par būtiskiem, tas ir tādi, kas ietekmē darbības veidu, mērķus vai īstenošanas nosacījumus, tādējādi traucējot sākotnējo mērķu sasniegšanu. Vienlaikus, vērtējot izstrādātā grozījuma ietekmi uz finansējuma saņēmējiem, lūdzam papildināt anotāciju ar informāciju par to, vai 4.2.1.2. pasākuma otrās projektu iesniegumu atlases kārtas ietvaros noslēgtajos līgumos par projekta īstenošanu būs nepieciešams veikt grozījumus.

	3.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (FM - 21.07.2026. - pēc termiņa)
Ievērojot anotācijas 7.1. apakšsadaļā "Projekta izpildē iesaistītās institūcijas" (turpmāk – 7.1. apakšsadaļa) norādīto, kā arī ņemot vērā Centrālās finanšu un līgumu aģentūras juridisko statusu, aicinām anotācijas 2.1. "Sabiedrības grupas, kuras tiesiskais regulējums ietekmē, vai varētu ietekmēt" un 2.3. apakšsadaļā "Administratīvo izmaksu novērtējums juridiskām personām" svītrot informāciju par tiesiskā regulējuma ietekmi uz Centrālo finanšu un līgumu aģentūru. Attiecīgā informācija norādāma anotācijas 7.2. apakšsadaļā "Administratīvo izmaksu monetārs novērtējums"  (turpmāk – 7.2.apakšsadaļa).

Tāpat anotācijas 7.1. un 7.2. apakšsadaļa ir papildināma ar informāciju par Ministru kabineta 2018. gada 4. janvāra noteikumu Nr. 13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi" 1. pielikumā norādītajiem finansējuma saņēmējiem.
 
Piedāvātā redakcija
-

	4.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (VK - 20.07.2026.)
Lūdzam pilnveidot anotācijas 2.1. un 2.3. apakšpunktu.
Vēršam uzmanību, ka Centrālā finanšu un līgumu aģentūra kā projekta īstenošanā iesaistīta valsts pārvaldes iestāde nav norādāma anotācijas 2. sadaļā kā sabiedrības grupa. Tāpat anotācijas 2.3. apakšpunktā nav vērtējamas Centrālās finanšu un līgumu aģentūras administratīvās izmaksas, jo noteikumu projektā tai netiek noteikti informācijas sniegšanas pienākumi. Vienlaikus lūdzam anotācijas 7. sadaļā raksturot projekta ietekmi uz Centrālās finanšu un līgumu aģentūras funkciju izpildi, ja noteikumu projekts rada izmaiņas tās uzraudzības procesā vai darba apjomā.

Vienlaikus lūdzam papildināt ietekmes aprakstu, jo norāde, ka noteikumu projekta mērķis ir mazināt administratīvo slogu, raksturo projekta mērķi, nevis projekta radīto ietekmi uz finansējuma saņēmējiem. Lūdzam skaidri norādīt, kādas konkrētas izmaiņas finansējuma saņēmēju pienākumos paredz noteikumu projekts un kā tas ietekmē attiecīgo mērķa grupu.

	5.
	Anotācija (ex-ante)
2.3. Administratīvo izmaksu novērtējums juridiskām personām
	Priekšlikums (VK - 20.07.2026.)
Lūdzam pilnveidot anotācijas 2.3. apakšpunktā ietverto administratīvo izmaksu novērtējumu finansējuma saņēmējiem, veicot pilnvērtīgu administratīvo izmaksu samazinājuma aprēķinu un aizpildot visas aprēķina tabulā paredzētās vērtības.

Vēršam uzmanību, ka norāde “nav zināma vidējā alga” nav pietiekams pamatojums stundas samaksas likmes nenorādīšanai, jo noteikumu projekts attiecas uz identificējamu finansējuma saņēmēju loku. Ja nav iespējams noteikt konkrētajai mērķa grupai raksturīgu darba samaksas likmi, metodoloģiski ir pieļaujams izmantot Centrālās statistikas pārvaldes publicētos datus par vienas stundas darbaspēka izmaksām privātajā sektora par attiecīgo darbības veidu vai vienas stundas darbaspēka izmaksām valsts pārvaldē atbilstoši attiecīgajai mērķa grupai.
Atbilstoši administratīvā sloga izvērtēšanas metodikai laika patēriņš nosakāms, balstoties uz faktiskajiem datiem par konkrētā informācijas sniegšanas pienākuma izpildei nepieciešamo laiku, piemēram, mērķa grupas aptaujas, interviju, līdzšinējās prakses, novērojumu vai institūcijas rīcībā esošās informācijas rezultātiem. Ja faktiskie dati nav pieejami, laika patēriņu var noteikt, izmantojot pamatotu ekspertu novērtējumu.
Lūdzam attiecīgi noteikt un tabulā norādīt stundas samaksas likmi, laika patēriņu uz vienību, ietekmēto subjektu skaitu, pienākuma izpildes biežumu.
Aprēķina skaidrojumā par katru vērtību lūdzam norādīt tās noteikšanai izmantoto datu avotu, aprēķina pieņēmumu vai novērtēšanas metodi. Subjektu skaita pamatojumam var izmantot datus par apstiprinātajiem un īstenotajiem projektiem, savukārt pienākuma izpildes biežums nosakāms atbilstoši spēkā esošajam un projektā paredzētajam regulējumam.

7.4. Projekta izpildes ietekme uz pārvaldes funkcijām un institucionālo struktūru
	Priekšlikums (VK - 20.07.2026.)
Lūdzam pilnveidot anotācijas 7.4. apakšpunktu. Ievērojot anotācijas 2.1. un 2.3. apakšpunkta sniegtā  priekšlikumā norādīto par Centrālās finanšu un līgumu aģentūras ietekmes vērtēšanu, lūdzam papildināt anotācijas 7.4. apakšpunktu, raksturojot noteikumu projekta ietekmi uz Centrālās finanšu un līgumu aģentūras funkciju izpildi.
Lūdzam norādīt, kādas konkrētas izmaiņas uzraudzības procesā, administratīvajās darbībās vai darba apjomā rada noteikumu projekts, tai skaitā aprakstot, kuri institūcijas veiktie procesi tiek samazināti, atcelti vai pilnveidoti.

